ai4bharat/Pralekha huggingface dataset:
وزارت خزانہ
جون 2021 میں ختم ہوئی سہ ماہی کے لئے عوامی قرض بندوبست سے متعلق سہ ماہی رپورٹ
نئی دہلی، 28/ستمبر2021 ۔ وزارت خزانہ میں اقتصادی امور کے محکمہ کے تحت بجٹ ڈویژن میں پبلک ڈیبٹ مینجمنٹ سیل  اپریل – جون ، 2010-11 سے مستقل طور پر قرض کے بندوبست سے متعلق ایک سہ ماہی رپورٹ جاری کررہا ہے۔ موجودہ رپورٹ اپریل – جون 2021  کی پہلی سہ ماہی سے متعلق ہے۔
مالی سال 2021-22 کی پہلی سہ ماہی کے دوران مرکزی حکومت نے مالی سال 2020-21 کی پہلی سہ ماہی میں جاری کی گئی 346000 کروڑ روپئے کی سیکورٹیز کے مقابلے 318493 کروڑ روپئے کی ڈیٹیڈ سکیورٹیز جاری کیں، جبکہ ری پیمنٹ 105186 کروڑ روپئے سے ہوا۔ مالی سال 2022 کی چوتھی سہ ماہی میں پرائمری ایشوئینسز کی ویٹیڈ اوسط حصول یابی بڑھ کر 6.11 فیصد ہوگئی، جو کہ مالی 2021 کی چوتھی سہ ماہی میں 5.80 فیصد رہی تھی۔ مالی سال 2022 کی پہلی سہ ماہی میں ڈیٹیڈ سکیورٹیز کے نئے ایشوئینس کی ویٹیڈ اوسط میچوریٹی 16.92 سال زیادہ تھی، جبکہ مالی سال 2021 کی چوتھی سہ ماہی میں یہ 13.36 سال رہی تھی۔
اپریل – جون 2021 کے دوران مرکزی حکومت نے کیش مینجمنٹ بل کے ذریعے کوئی رقم نہیں جٹائی۔ ریزرو بینک نے سہ ماہی کے دوران سرکاری سکیورٹیز کی خرید و فروخت کو شامل کرتے ہوئے ایک خاص او ایم او کے علاوہ جی ایس اے پی 1.0 کے تحت تین اوپن مارکیٹ پرچیز کا اہتمام کیا۔ سہ ماہی کے دوران مارجینل اسٹینڈنگ فیسیلٹی اور اسپیشل لیکویڈیٹی فیسیلٹی سمیت لیکویڈیٹی ایڈجسٹمنٹ فیسیلٹی  کے تحت آر بی آئی کے ذریعے یومیہ اوسط لیکویڈیٹی ایبزارپشن 494351 کروڑ روپئے رہا۔
تازہ ترین اعداد و شمار کے مطابق جون 2021 کے آخر میں حکومت کی کل دین داریاں  بڑھ کر 12091193 کروڑ روپئے ہوگئیں، جو مارچ 2021 کے آخر میں 11621781 کروڑ روپئے تھی۔ اس سے مالی سال – 22 کی پہلی سہ ماہی میں سہ ماہی در سہ ماہی 4.04 فیصد کے اضافے کا پتا چلتا ہے۔ جون 2021 کے آخر میں کل بقایا دین داریوں کا 91.60 فیصد عوامی قرض تھا۔ بقایا ڈیٹیڈ سکیورٹیز کا تقریباً 28.72 فیصد کی باقی ماندہ میچوریٹی 5 سال سے کم تھی۔ جون 2021 کے آخر میں آنرشپ پیٹرن میں کمرشیل بینکوں کی حصے داری 35.99 فیصد اور بیمہ کمپنیوں کی 25.83 فیصد حصے داری ہونے کے اشارے ملتے ہیں۔
مالی سال 21 کی متعلقہ سہ ماہی کے دوران سرکاری سکیورٹیز کی سپلائی میں اضافے کے سبب سیکنڈری مارکیٹ میں سرکاری سکیورٹیز پر محاصل میں کمی آئی۔ سہ ماہی کے دوران سیکنڈری مارکیٹ میں کاروباری سرگرمیاں 3-7 سال کی میچوریٹی کی مدت والے بکیٹ میں محدود ہوگئیں، کیونکہ لو فلوٹ کے سبب 10 سال کے بینچ والی سکیورٹیز میں کم کاروبار دیکھنے کو ملا۔ حالانکہ نرم رخ کے ساتھ ایم پی سی کی اہم پالیسی ریپو ریٹ کے ساتھ ایم پی سی کے پالیسی ریپوریٹ کی شرح کو چار فیصد کی سطح پر برقرار رکھنے اور مالی سال 2022 کی پہلی سہ ماہی میں جی ایس اے پی 1.0 کے تحت اوپن مارکیٹ پرچیز کے اہتمام کے فیصلے سے حصول یابیوں کو حمایت ملی۔
رپورٹ دیکھنے کے لئے یہاں کلک کریں۔
Click here to access the report.
وزیراعظم کا دفتر
وزیر اعظم اور روس فیڈریشن کے صدر کے درمیان ٹیلی فون پر بات چیت
نئی دہلی، 25 مارچ 2020، وزیر اعظم نریندر مودی نے آج روس فیڈریشن کے صدر عزت مآب جناب ولادیمیر وی پوتن کے ساتھ ٹیلی فون پر گفتگو کی۔ دونوں رہنماؤں نے کووِڈ۔19 وبا کے پس منظر میں عالمی صورتحال پر تبادلہ خیال کیا۔
وزیر اعظم نے روس میں اس وبائی مرض میں مبتلا افراد کے جلد صحتیاب ہونے کے لئے نیک تمناؤں کا اظہار کیا اور امید ظاہر کی کہ اس بیماری سے لڑنے میں صدر پوتن کی قیادت میں روس کی کوششیں کامیاب ہوں گی۔
صدر پوتن نے کووِڈ۔19 سے نمٹنے کے لئے بھارت کے ذریعہ کیے گئے اقدامات کے کامیاب ہونے کے لئے وزیر اعظم مودی کو اپنی نیک خواہشات سے نوازا۔
دونوں رہنماؤں نے بڑے عالمی مسائل جیسے حفظان صحت، ادویہ، سائنسی تحقیق، انسانی معاملات اور عالمی معیشت پر پڑنے والے اثرات سے نبردآزمائی کے لئے کے لئے مزید مشاورت اور تعاون پر اتفاق رائے کا اظہار کیا۔ دونوں رہنماؤں نے کووِڈ۔19 سے یکجہتی کے ساتھ لڑنے کے لئے جی 20 کے فریم ورک میں باہمی تعاون سمیت، بین الاقوامی تعاون کی اہمیت پر زور دیا۔
وزیر اعظم نے روس میں بھارتی طلبا کی خیرو عافیت کو یقینی بنانے کے لئے روسی اتھارٹیوں کے تعاون کے لئے ان کا شکریہ ادا کیا اور اس تعاون کے جاری رہنے کی امید ظاہر کی۔ صدر پوتن نے اس سلسلے میں ہر طرح کی مدد کی یقین دہانی کرائی۔ وزیر اعظم نے صدر پوتن کو بتایا کہ بھارتی حکام ضرورت پڑنے پر روسی شہریوں کی منظم طریقے سے ملک واپسی اور ان کی خیرو عافیت کو یقینی بنانے کے لئے ہر طرح سے تعاون کے لئے تیار ہے۔
دونوں رہنماؤں نے دونوں ممالک کے رمیان دوستی کی زبردست رفتار اور قریبی تعلقات کو برقرار رکھنے کے لئے قریبی تعاون کو جاری رکھنے پر اتفاق کیا۔ دونوں لیڈروں نے کہا کہ وہ جاری برس کے دوران باہمی بات چیت کے لئے ملنے والے متعدد مواقع کے منتظر ہیں۔
وزارت دفاع
گولڈن گلوب ریس 2018
نئیدہلی۔یکم جولائی ، 2018؛ ہندوستانی بحریہ کے کمانڈر ابھیلاش ٹومی ایک منفرد سمندری سفر کرنے کے لیے تیار ہیں۔ یہ افسر گولڈن اعزاز گلوب ریس  میں حصہ لینے کے لیے مدعو کیے گئے واحد ایشیائی ہیں جو آج فرانس میں لیس سیبلس ڈی اولون ہاربر سے اپنے سفر کا آغاز کریں گے ۔
گولڈن گولب ریس کا آغازبرطانیہ کے سر رابن ناکس جانسن کے ذریعے 1968 میں کیا گیا تھا ۔ اس کا اہتمام دنیا کے پہلے نان اسٹاپ سرکمنے ویگیشن کی یاد میں کیا جا رہا ہے۔ کمانڈر ابھیلاش ٹومی ہندوستان کے سب سے اہم کشتی راں میں سے ایک ہیں۔ انہوں نے سیل کے اندر 13-2012 میں گلوب کی سولو نان اسٹاپ سرکمنیویگیشن سمیت 53000 ناٹیکل مائل کا احاطہ کیا ہے۔ وہ کرتی چکر، میک گریگر اور تینجنگ نارگے انعات کے بھی فاتح ہیں۔
کمانڈر ابھیلاش ٹومی ہندوستان کی نمائندگی کر رہے ہیں۔ اس ریس کے اپریل 2019 میں لیس سیبلس ڈی اولون میں اختتام پذید ہو نےکی امید ہے۔ ریس کی پیش رفت کو جی جی آر کی ویب سائٹ  پر دیکھاجا سکتا ہے۔
۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض۔ م ج۔ ت ح(
U-3406,
(Visitor Counter : 43
مواصلات اور اطلاعاتی ٹیکنالوجی کی وزارت
الیکٹرو میگنیٹک فیلڈ کے اخراج میں کٹوتی
مواصلات کے مرکزی وزیر مملکت جناب دیو سنگھ چوہان نے آج راجیہ سبھا میں ایک سوال کے تحریری جواب میں بتایا کہ الیکٹرو میگنیٹک فیلڈ  کے اخراج جو موبائل ٹاوروں سے خارج ہوتے ہیں وہ اپنی نوعیت کے لحاظ سے غیر آئنائزنگ ریڈیو فریکوئنسیز کے حامل ہوتے ہیں اور ان میں ایک خاص طرح کی قوت موجود ہوتی ہے اور یہ ماحولیات پر منفی یا برعکس اثرات مرتب نہیں کرتے۔ صحت کی عالمی تنظیم  کے بین الاقوامی ای ایم ایف پروجیکٹ نے 2005 میں جانوروں، کیڑے مکوڑوں، پودوں اورسمندر میں رہنے والےجانوروں پر ای ایم ایف اخراج کے اثرات سے متعلق ایک معلوماتی شیٹ شائع کی ہے اور وہ اس نتیجہ پر پہنچا ہے کہ انسانی صحت کے تحفظ کے لئے غیر آئنائزنگ ریڈی ایشن پروٹیکشن  کے رہنما خطوط میں نمائش کی حدود ماحولیات کا تحفظ بھی کرتی ہیں۔
ہندوستان میں موبائل ٹاورز سے الیکٹرو میگنیٹک فیلڈ  کے اخراج کے موجودہ ضابطے پہلے ہی محفوظ حدود سے 10 گنا زیادہ سخت  ہیں۔ جسے آئی سی این آر آر پی کی طرف سے تجویز کیا گیا ہے اور ڈبلیو ایچ او کی طرف سے سفارش کی گئی ہے۔ ہندوستان میں مقرر کردہ حدودحسب ذیل ہیں:
|
|
فریکوئنسی رینج
|
|
ای-فیلڈ
قوت 
|
|
ایچ-فیلڈ
قوت 
|
|
پاور ڈینسٹی

|
|
400MHz to 2000MHz
|
|
0.434f ½
|
|
0.0011f ½
|
|
f/2000
|
|
2GHz to 300GHz
|
|
19.29
|
|
0.05
|
|
1

حکومت نے کسی بھی خلاف ورزی کی نگرانی کے لیے ایک بہت منظم عمل اور طریقہ کار وضع کیا ہے، تاکہ ٹیلی کام سروس فراہم کرنے والے بیس ٹرانسیور اسٹیشن  سائٹ کے تجارتی آغاز سے قبل سیلف سرٹیفکیٹ جمع کرانے سمیت تجویز کردہ ضابطوں پر عمل کریں۔ محکمہ ٹیلی کمیونیکیشن کے فیلڈ یونٹس لگاتار باقاعدگی سے 10فیصد بی ٹی ایس سائٹس تک کا ای ایم ایف آڈٹ انجام دیتے ہیں۔ محکمہ ٹیلی کام سروس ان ٹیلی کام سروس پرووائیڈرز  پر مالی جرمانہ بھی عائد کرتا ہے جن کے بی ٹی ایس ای ایم ایف اخراج مقررہ حد سے زیادہ پائے جاتے ہیں۔
مذکورہ باتوں کے علاوہ، اگر ایسے غیر شکایت والے بی ٹی ایس کے اخراج کی سطح 30 دنوں کے اندر مجوزہ حدود کے اندر نہیں لائی جاتی ہیں ، تو اسے مقررہ طریقہ کار کے مطابق بند کر دیا جائے گا۔
ٹی ایس پیز کو حکومت کی طرف سے تجویز کردہ ان شرائط پر عمل کرنا ہوگا۔ اس طرح، حکومت سے فنڈ کی الاٹمنٹ ضروری نہیں ہے۔
کیمیکلز اور فرٹیلائزر کی وزارت
اقتصادی امور سے متعلق کابینہ کمیٹی سی سی ای اے نے بموجب اطلاع نامہ مورخہ 20 مئی 2021 ، فاسفیٹ اورپوٹاش  آمیز کیمیائی کھاد کی قیمتوں میں اضافے کو سال 22-2021 تک نافذرہنے کی منظوری دےدی ہے
حکومت نے بین الاقوامی قیمتوں میں اضافے کے اثر کو کم کرنے کی غرض سے ایک خصوصی یکمشت پیکج کے طورپر ڈی اے پی کے لئے سبسڈی میں فی بوری 438 روپے کا اضافہ کردیا ہے
تین، سب سے زیادہ استعمال کئے جانے والے این پی کے زمروں  کے لئے سبسڈی میں فی بوری 100 روپے کا اضافہ کیا گیا ہے
راب سے حاصل ہونے والے پوٹاش کو پہلی مرتبہ فصل کو قوت دینے والے عناصر پر مبنی سبسڈی کے تحت لایا گیا ہے
اس قدم کی وجہ سے، 42 لاکھ ملین ٹن سے زیادہ معدنیات پر مبنی پوٹاش کی 100فیصد درآمدات پر بھارت کے انحصار میں کمی آئے گی
اس فیصلے کی بدولت گنّا اگانے والے کسانوں اور شکر ملو ں کی آمدنی کی سطح بہتر ہوگی
وزیر اعظم جناب نریندر مودی کی صدارت میں اقتصادی امور سے متعلق کابینہ کمیٹی نے اس بات کی منظوری دی ہے کہ بموجب اطلاع نامہ مورخہ 20 مئی 2021 کو فاسفیٹ اور پوٹاش آمیز کیمیائی کھاد کی بڑھائی گئی قیمتیں ، یکم اکتوبر 2021 سے 31 مارچ 2022 تک 22-2021 کے پورے سال تک نافذ رہیں گی۔
اس طرح مرکزی حکومت نے ڈایا مونئیم فاسفیٹ  کی اضافہ شدہ بین الاقوامی قیمتوں کی شدت کو کم کردیا ہے ۔ مرکزی حکومت نے ایک خصوصی یکمشت پیکج کے طورپر ڈی اے پی کی سبسڈی 438 روپے فی بوری کا اضافہ کرنے کا فیصلہ کیا ہے تاکہ کسانوں کو اسی قیمت پر ڈی اے پی حاصل ہوسکے ۔
تین سب سے زیادہ استعمال کئے جانے والے این پی کے زمروں  کی پیداوار کے لئے خام مال کی بڑھی ہوئی بین الاقوامی قیمتوں کی شدت کو حکومت ہند نے کم کردیا ہے ۔اس نے ایک خصوصی پیکج کے طورپر ان تین این پی کے زمروں پر سبسڈی کی رقم میں 100روپے فی بوری کا اضافہ کردیا ہے تاکہ کسانوں کو یہ کیمیائی کھاد کفائتی قیمتوں پردستیاب ہوسکے۔
مرکزی حکومت نے فصل کو تقویت پہنچانے والے عناصر پر مبنی سبسڈی اسکیم کے تحت ،راب سے حاصل ہونے والی پوٹاش کو بھی شامل کرلیا ہے۔ سال 2010 میں اس اسکیم کے آغاز کے بعد سے پہلی مرتبہ یہ قدم اٹھایا گیا ہے تاکہ شکر ملوں کے ذریعہ ایک ضمنی پیداوار کے طور پر اس کی پیداوار کو فروغ دیا جاسکے ۔اس کیمیائی کھاد کو پی ڈی ایم – او : او :14 : 5 : 0 کے نام سے جانا جاتا ہے ۔اس قدم سے معدنیات پر مبنی پوٹاش یعنی ایم او پی کی 42 لاکھ میٹرک ٹن سے زیادہ 100فیصد درآمدات ، جس پر لگ بھگ 7160 کروڑروپے سالانہ خرچ ہوتے ہیں۔اس فیصلے کی بدولت نہ صرف گنّا اگانے والےکسانوں اور شکر ملوں کی آمدنی کی سطح میں اضافہ ہوگا بلکہ کیمیائی کھاد تیار کرنے والی کمپنیوں کے ذریعہ کسانوں کو 600 تا 800 روپے کی در سے فروخت کی جانے والی 50 کلوگرام کی ہر بوری پر 73روپے کی سبسڈی بھی ملے گی۔
ایسی توقع کی جارہی ہے کہ مرکزی حکومت پی ڈی ایم پر سبسڈی کے طور پر تقریباََ 156 کروڑ روپے سالانہ خرچ کرے گی اور 562 کروڑ روپے کے غیر ملکی زر مبادلہ کی بچت کرے گی۔
امور داخلہ کی وزارت
لوگوں کی غیر قانونی آمد
نئی دہلی 27 جولائی 2021: جو غیر ملکی شہری سفری دستاویزات کے بغیر ملک میں داخل ہوتے ہیں انہیں غیر قانونی تارکین وطن سمجھا جاتا ہے۔ ہندستان کی پالیسییہ ہے کہ وہ کسی بھی طرح کی غیر قانونی ہجرت کی تائید نہیں کرتا۔
میانمار میں داخلی صورتحال کی وجہ سے میانمار کے شہریوں کی ہندستانی علاقے میں غیر قانونی طور پر آمد کے بارے میں ملنے والی اطلاعات کے پیش نظر مرکزی حکومت نے 10.03.2021 کو منی پور، میزورم، اروناچل پردیش اور ناگالینڈ کی ریاستی حکومتوں کو مشورہ دیا ہے کہ وہ میانمار سے ہندستان میں غیرقانونی آمد کی روک تھام کے لئے قانون کے مطابق مناسب کارروائی کریں۔
قومیت کا پتہ چلانے کے بعد غیر قانونی تارکین وطن کو حراست میں لینا اور انہیں ملک بدر کرنا ایک مستقل عمل ہے۔ غیر ملکی شہریوں کو ملک بدر کرنے کے لئے غیر ملکیوں سے متعلق ایکٹ مجریہ 1946 کی دفعہ 3 کے تحت مرکزی حکومت کے اختیارات اور پاسپورٹ  سے متعلق ایکٹ مجریہ 1920 کی دفعہ 5 کے تحت کسی غیر قانونی تارک وطن کو زبردستی ملک بدر کرنے کے اختیارات ہندستان کے آئین کے آرٹیکل 258  کے تحت تمام ریاستی حکومتوں کو سونپے گئے ہیں۔ مزید بر آں ہندستان کے آئین کے آرٹیکل 239  کے تحت تمام مرکزی خطوں کے منتظمین کو بھی مذکورہ بالا اختیارات سے متعلق مرکزی حکومت کے فرائض انجام دینے کی ہدایت کی گئی ہے۔ مرکزی حکومت نے غیرقانونی تارکین وطن کی شناخت اور ان کے ہندستان بدر کرنے کے بارے میں وقتا فوقتا تمام ریاستوں اور خطوں کی ریاستوں کو ہدایات جاری کی ہیں۔ غیر ملکیشہریوں کی ملک میں حد سے سوا قیام اور غیر قانونی ہجرت کے معاملات سے متعلق مستحکم ہدایات بھی 30.03.2021 کو جاری کی گئیں۔
ریاستی حکومتیں/ مرکزی خطوں کی انتظامیہ غیر قانونی مہاجروں کے خلاف پاسپورٹ  سے متعلق ایکٹ مجریہ 1920 اور غیر ملکیوں سے متعلق ایکٹ مجریہ 1946 کی متعلقہ دفعات کے تحت کارروائی کرتی آ رہی ہیں۔
آئینی اسکیم کے مطابق ہندستان پر ایک خودمختار قوم کی حیثیت سے اپنے شہریوں کے تعلق سے اولین اور اہم آئینی فرض اور ذمہ داری عائد ہوتی ہے تاکہ اس بات کو یقینی بنایا جا سکے کہ ملک کے آبادیاتی اور معاشرتی ڈھانچے غیر قانونی مہاجروں کی آمد سے ملک کے عوام کے نقصان میں تبدیل نہ ہوں اور قوم کے وسائل ہندستانی شہریوں کے بنیادی حقوق کی تکمیل کے لئے استعمال ہوں۔
یہ اطلاع مملکتی وزیر داخلہ جناب نتیا نند رائے نے آج لوک سبھا میں ایک سوال کے تحریری جواب میں دی۔
وزارت سیاحت
وزارت سیاحت کی ‘‘دیکھو اپنا دیش مہم’’کے انعام پروگرام سے متعلق میڈیا رپورٹوں کے سلسلہ میں وضاحت
نئی دہلی، 3 فروری /میڈیا میں ایسی خبریں آئی ہیں کہ وزارت سیاحت‘‘دیکھو اپنا دیش مہم’’ کے تحت ملک میں 15 مقامات کا دورہ کرنے والے سیاحوں کے سفر کے اخراجات کے لئے فنڈ برداشت کرے گی۔
وزارت سیاحت یہ وضاحت کرتی ہے کہ دیکھو اپنا دیش مہم کے تحت ملک کے سیاحتی مقامات کا سفر کرنے والے سیاحوں کے سفر کے اخراجات کے لئےفنڈ مہیا کرانے کی کوئی اسکیم نہیں ہے۔ تاہم وزارت سیاحت نے گھریلو مسافروں کے انتخابات کو جو اچانک انتخابات کے ذریعہ ملک کے مختلف سیاحتی مقامات کا سفر کریں گے، انہیں تسلیم کرنے کی تجویز پیش کی ہے ۔ اس سلسلہ میں تفصیلات کو حتمی شکل دی جارہی ہے۔
۔۔۔۔۔۔۔۔۔۔
م ن۔ش س ۔ ج۔
U- 515
(Visitor Counter : 80
ماحولیات، جنگلات اور موسمیاتی تبدیلی کی وزارت
موسمیاتی تبدیلی کی وجہ سے جانی نقصان
آج راجیہ سبھا میں ماحولیات، جنگلات اور موسمیاتی تبدیلی کی وزارت کے وزیر مملکت جناب اشونی کمار چوبے نے بتایا کہ بھارت کے محققین کے پاس کوئی طے شدہ مطالعہ موجود نہیں ہے جو اس بات کے وافر تعداد میں ثبوت مہیا کرسکے کہ موسمیاتی تبدیلیوں کی بنا پر قدرتی آفات وجوو میں آتی ہے جن کی وجہ سے جان و مال کا شدید نقصان ہوتا ہے۔ اگرچہ بہت سے مطالعات سیلاب، خشک سالی اور گرمی جیسی آفات کے اثرات کی نشاندہی کرتے ہیں، لیکن ان تبدیلیوں کو خاص طور پر موسمیاتی تبدیلیوں سے منسوب کرنے کی سائنس کہیں زیادہ پیچیدہ اور فی الحال ایک ارتقا پذیر موضوع ہے۔ اب تک زیادہ تر مطالعات کے سلسلے میں موسمیاتی تبدیلی کے اثرات کی ریاضیاتی ماڈلنگ پر انحصار کیا جاتا رہا ہے لیکن ان کی تجرباتی طور پر تصدیق ہونا باقی ہے۔
موجودہ قانونی اور پروموشنل اقدامات آب و ہوا کی تبدیلی کے نتیجے میں سامنے آنے والی آفات کے خدشات کو تقویت دیتے ہیں ، جن مرکز اور ریاستوں میں متعلقہ وزارتوں/محکموں کے ذریعے اصلاح، بہتری اور مزید ترقی کے لئے کام کیا جاتا رہا ہے۔ ہندوستان میں آفات سے متعلق راحت، بازیابی اور بازآبادکاری کا کام ڈیزاسٹر مینجمنٹ ایکٹ 2005 کی متعلقہ دفعات اور نیشنل ڈیزاسٹر مینجمنٹ اتھارٹی  اور ریاستی ڈیزاسٹر مینجمنٹ اتھارٹیز کے رہنما خطوط، ہدایات اور احکامات کی روشنی میں انجام دیا جاتا ہے۔ مزید برآں، ہندوستان کا محکمہ موسمیات  موسم اور آب و ہوا کی نگرانی، پتہ لگانے اور پیشن گوئی کرنے کے لیے ذمہ دار ہے جس میں شدید موسمی واقعات جیسے طوفان، شدید بارش، انتہائی درجہ حرارت، گرج چمک اور اس طرح کے دیگر انتہائی شدت والے واقعات کے لیے پیشگی انتباہ شامل ہے۔
نیشنل ڈیزاسٹر مینجمنٹ اتھارٹی  اور ریاستی ڈیزاسٹر مینجمنٹ اتھارٹی  ہندوستان میں آفات کے انتظام کے لئے جامع اور مربوط طریقہ کار کی قیادت کرتے ہیں اور اس پر عمل درآمد کراتے ہیں ۔ این ڈی ایم اے نے ڈسٹرکٹ ڈیزاسٹر مینجمنٹ پلانز  کی تیاری کے لیے رہنما خطوط جاری کیے ہیں۔ اس کے علاوہ، 2019 میں این ڈی ایم اے کی طرف سے تیار کردہ نیشنل ڈیزاسٹر مینجمنٹ پلان اور متعلقہ ریاستی ڈیزاسٹر مینجمنٹ پلان، ڈی ڈی ایم پی کی تیاری کے لیے مجموعی فریم ورک اور رہنمائی فراہم کرتے ہیں۔ مزید برآں، ہندوستان میں آفات سے متعلق راحت، بحالی اور بازآبادکاری کا کام ڈیزاسٹر مینجمنٹ ایکٹ، 2005 کی متعلقہ دفعات اور این ڈی ایم اے اور ایس ڈی ایم ایزکے رہنما خطوط، ہدایات، اور احکامات کی روشنی میں انجام دیا جاتا ہے۔
ان معاملات میں ہندوستان کی شرکت اور سرکردہ بین الاقوامی تعاون اور اتحاد کے ایک حصے کے طور پر، کولیشن فار ڈیزاسٹر ریسیلینٹ انفراسٹرکچر  کو 2019 میں شروع کیا گیا ہے اور اس کا صدر دفتر ہندوستان میں ہے۔ اس کا مقصد نئے اور موجودہ بنیادی ڈھانچے کے نظام کی لچکداری کو فروغ دینا ہے۔ جس کا تعلق موسمیات اور آفات کے خطرات سے ہے۔اس کے لئے بنیادی ڈھانچے کے نظاموں کی صورت حال کے بارے میں معلومات کو بڑھاوا دینا، اسی کے ساتھ ساتھ موسمیات سے جڑے آفات جیسے خشک گرم لہر جیسے واقعات کے حوالے سے اقدامات کرنا ہے، تاکہ نزدیکی ردعمل کو ممکن بنایا جا سکتا ہے۔
بندرگاہوں، جہاز رانی اور آبی راستوں کی وزارت
بندرگاہوں کی ترقی
نئی بڑی بندرگاہوں کا قیام اور اہم اور بڑی بندرگاہوں کا انتظامی کنٹرول مرکزی حکومت کے پاس ہوتا ہے۔ جو بندرگاہیں بڑی نہیں ہیں ان کا انتظامی کنٹرول متعلقہ ریاستی حکومت کے ہاتھوں میں ہوتا ہے۔ میجر پورٹ اتھارٹی ایکٹ 2021 کی دفعات کے مطابق میجر پورٹس کے بورڈز کو یہ اختیارحاصل ہے کہ وہ بنیادی ڈھانچے کی سہولیات کے فروغ کے لئے قاعدے اور ضابطے وضع کریں۔ مستقبل کی ضروریات کو دھیان میں رکھتے ہوئے میجر پورٹس اپنے یہاں صلاحیت اور کارکردگی بڑھانے کے لئے برتھ ، ٹرمنل، آئل جیٹی وغیرہ کو فروغ دے رہے ہیں۔
بندرگاہوں، جہاز رانی اور آبی گزرگاہوں کی وزارت نے مالی سال 25-2024 تک 42300 کروڑ روپے کی لاگت والے 81 پبلک پرائیویٹ پارٹنر شپ  پروجیکٹوں کی نشاندہی کی ہے جو بڑی بندرگاہوں میں برتھ، ٹرمنل ، آئل جیٹی وغیرہ کے فروغ کےلئے ہیں۔ مارچ 2022 تک ملک میں بڑی بندرگاہوں کی صلاحیت 1598 ایم ٹی پی ای تھی جبکہ بڑی بندرگاہوں نے مالی سال 22-2021 کے دوران 720 ایم ٹی ٹریفک ہینڈل کیا۔
یہ اطلاع بندرگاہوں، جہازرانی اور آبی گزرگاہوں کے مرکزی وزیر جناب سربانند سونووال نے آج راجیہ سبھا میں ایک تحریری جواب میں دی۔
کامرس اور صنعت کی وزارتہ
بھارت نے سہجن کی تغذیہ بخش خصوصیات کی وجہ سے اس کی بڑھتی ہوئی عالمی مانگ کو ذہن میں رکھتے ہوئے اس کے پاؤڈر کی برآمدات شروع کی ہیں
نئی دہلی،31/ دسمبر ،سہجن  مصنوعات کو بھارت سے فروغ دینے کی خاطر اے پی ای ڈی اے ضروری بنیادی ڈھانچہ تشکیل دینے کے سلسلے میں پرائیویٹ کمپنیوں کو مدد دے رہی ہے۔ نامیاتی طور پر تصدیق شدہ سہجن پاؤڈر کی دو ٹن کی ایک کھیپ 29 دسمبر 2020 کو فضائی راستے سے امریکہ کو بھیجی گئی۔اس تقریب کا افتتاح بھارت سرکار کی کامرس اور صنعت کی وزارت کے تحت اے پی ای ڈی اے کے چیئرمین ڈاکٹر ایم انگاموتھو نے کیا۔
تلنگانہ سے اے پی ای ڈی اے کے تحت رجسٹر شدہ ایک برآمدی کمپنی میسرز میڈی کونڈا نٹرینٹس کومنصوبہ بندطریقے پر برآمدی سرگرمیاں شروع کرنے کے لیے مدد دی گئی ہے۔ اس کمپنی کے پاس 240 ہیکٹئر میں سہجن پودے ہیں۔ اس میں کمپنی کی اپنی زمین اور ٹھیکے پر سہجن کی کاشت کے لیے استعمال ہونے والی زمین شامل ہے۔کمپنی تقریبا 40 میٹرک ٹن سہجن پتیوں کا پاؤڈر امریکہ کو برآمد کرنے کا منصوبہ بنا رہی ہے۔ کمپنی نے تلنگانہ کے گونگلور گاوں، پلکل منڈل، سنگاریڈی ضلع میں سہجن مصنوعات کا پروسیسنگ یونٹ قائم کیا ہے۔ اے پی ای ڈی اے بھارت سے سہجن کی برآمد کو فروغ دینے کے لیے نئے برآمد کاروں کو برابر آسانی فراہم کر رہا ہے۔
اے پی ای ڈی اے کی حمایت سے قائم کئے جانے والے مزید سہجن پروسیسنگ یونٹوں کے ساتھ برآمد کار آئندہ چند برسوں میں اپنی برآمدات میں اضافہ کریں گے جس سے کسانوں کو فائدہ پہنچے گا۔ سہجن صدیوں سے اپنی طبی خصوصیات اور مختلف شکلوں میں صحت کے فائدوں کے تعلق سے استعمال کیا جاتا رہا ہے۔ عالمی طور پر سہجن مصنوعات مثلا سہجن پتیوں کے پاؤڈر اور سہجن تیل کی مانگ میں برابر اضافہ ہو رہا ہے۔اس کے علاوہ بین الاقوامی تنظیمیں اور ادارے اس بات کی برابر کھوج لگا رہے ہیں کہ کس طرح سے سہجن کو خوراک میں تغذیہ بخش حصے کے طور پر بہترین طریقوں پر استعمال کیا جاسکتا ہے۔ پوری دنیا میں سہجن کی بہت سی قسمیں ہیں۔ دنیا بھر میں اس کی تغذیہ بخش، طبی اور کھانے پینے سے متعلق استعمال کی وجہ سے عالمی صارفین نے اس کا خیر مقدم کیا جارہا ہے۔
وزارت خزانہ
سی بی ڈی ٹی نے صفائی ستھرائی اور زیر التوا معاملوں کو نمٹانے کےلئے شروع کی گئی خصوصی مہم 2.0 کے تحت دسمبر 2022 سے جولائی 2023 تک 46 ہزار سے زیادہ عوامی شکایات اور 7 ہزار شکایت کی اپیلوں کو نمٹایا
سی بی ڈی ٹی کی خصوصی مہم 3.0 آئندہ 2 اکتوبر 2023 سے شروع ہوگی
بھارتی حکومت نے سرکاری دفاتر میں صفائی ستھرائی اور زیر التوا معاملوں کو نمٹانے کےلئے 2 اکتوبر 2022 سے 31 اکتوبر 2022 تک خصوصی مہم 2.0 کی شروعات کی۔براہ راست ٹیکسز کے مرکزی بورڈ  نے انکم ٹیکس کےدائرے کے تحت آنے والے دفاتر کے تحت کے ساتھ اس خصوصی مہم 2.0 میں پرجوش انداز میں حصہ لیا۔
خصوصی مہم 2.0 کے جوش و خروش کو آگے بڑھاتے ہوئے سی بی ڈی ٹی نے مہم کے دوران عوامی شکایات کے حل کےلئے اٹھائے گئے مثبت اقدامات کو آگے بھی جاری رکھنے کا عزم کیا۔اسی کے حصے کے طورپر محکمے نے دسمبر 2022 سے لے کر جولائی 2023 تک سی پی گرامس پورٹل پر 46 ہزار سے زیادہ عوامی شکایات کو حل کیا اور تقریباً 7ہزار شکایات کی اپیلوں کو نمٹایا۔
خصوصی مہم 2.0 کے تحت سی بی ڈی ٹی چیئرمین جناب نتن گپتا نے 31 اکتوبر 2022 کو ایک نئی پہل ‘ ہرت آئے کر ’ کی شروعات کی۔اس کا مقصد سبز احاطے کو بڑھانا ہے جس کے لئے انہوں نے بھارت-پاکستان سرحد پر اٹاری کے نزدیک مائیکرو فاریسٹ سیریز ‘آئے کر آرانیہ’ کا افتتاح کیا اور پودے لگائے۔انہوں نے انکم ٹیکس محکمے کی عمارتوں اور دیگر عوامی شعبوں کے آس پاس گرین ایریا بڑھانے اور مائیکرو فاریسٹ سیریز کھڑی کرنے کےلئے محکمے کے افسروں اور ملازمین کو ‘ہرت آئے کر’ کے مقاصد کو حاصل کرنے کی سمت میں کام کرنے کو فروغ دیا۔
‘ہرت آئے کر’ مہم کے تحت دسمبر 2022 سے جولائی 2023 کے درمیان 103 چھوٹے جنگلاتی علاقوں کو فروغ دیا گیا۔اس طرح کے مائکرو فاریسٹ ملک بھر میں 105 لاکھ مربع فٹ سے زیادہ علاقے میں قائم کئے گئے۔محکمے کی اس قسم کی کوششوں کو محکمے کے افسر سوشل میڈیا ہینڈل کے ذریعہ خصوصی طور پر پیش کیا گیا اور اوسطاً ہر مہینے چار ٹویٹ ہیش ٹیگ # ہرت آئے کر کے ساتھ کئے گئے۔اس کے علاوہ محکمے نے اپنے سبھی سرکاری پروگراموں میں سبھی مہمانوں کا استقبال گملوں میں لگے پودوں اور ماحولیات کے موافق اشیا میں پلٹے پھولوں سے کرنے کی پہل بھی کی ہے۔حال میں جاری مہم کو مزید جاری رکھتے ہوئے سی بی ڈی ٹی 02 اکتوبر 2023 سے شروع ہونے والی خصوصی مہم 3.0 کے لئے بھی تیاری کررہا ہے۔
وزیراعظم کا دفتر
وزیر اعظم نریندر مودی 2 مارچ کو میری ٹائم انڈیا سمٹ2021 کا افتتاح کریں گے
نئی دہلی28،فروری2021
وزیر اعظم جناب نریندر مودی 2 مارچ کو ویڈیو کانفرنسنگ کے ذریعے ’ میری ٹائم انڈیا سمٹ2021‘کا افتتاح کریں گے۔
میری ٹائم انڈیا سمٹ 2021 کے بارے میں:
بندرگاہوں، جہازرانی اور آبی گزرگاہوں کی وزارت کی جانب سے 2 مارچ سے 4 مارچ 2021 تک ورچوئل پلیٹ www.maritimeindiasummit.in پر ’میری ٹائم انڈیا سمٹ‘کا اہتمام کیا جارہا ہے۔
یہ سمٹ  اگلی دہائی کے لئے ہندوستان کے بحری سیکٹر  کے لئے ایک نقش راہ کھینچے گا اور عالمی بحری شعبے میں ہندوستان کو آگے لے جانے کے لئے کام کرے گا۔ توقع ہے کہ کئی ملکوں کے ممتاز اور نامور مقررین بھی اس سمٹ میں شرکت کریں گے اور انڈین میری ٹائم ڈومین میں کاروباری مواقع اور سرمایہ کاری کا پتہ لگائیں گے۔ اس تین روزہ سمٹ میں ڈنمارک ایک ساتھی ملک ہے۔
...............................................................
ش ح، ح ا، ع ر
U-2019
(
بجلی کی وزارت
بجلی تیار کرنے کی صلاحیت
نئی دہلی،05 اگست-2021
30.06.2021 کو ، نصب شدہ تیاری کی صلاحیت 384115.94 میگاواٹ ہے جو 234058.22 میگاواٹ حرارتی بجلی ، 46322.22 میگاواٹ پن بجلی اور 96955.51 میگاواٹ قابل تجدید توانائی کے ذرائع  اور 6780 میگاواٹ نیوکلیائی توانائی پر مشتمل ہے ۔
مستقبل میں آلودگی سے پاک بجلی کی تیاری کی صلاحیت سے متعلق منصوبوں اور اہداف کی تفصیلات درج ذیل ہیں۔
روایتی بجلی تیار کرنے کی صلاحیت ، جو2024-25 تک قابل استعمال ہوجائے گی، اس وقت ملک میں تعمیر کے مختلف مراحل میں ہے، ان میں 36،765 میگاواٹ حرارتی بجلی، 10164.50 میگاواٹ پن بجلی اور جوہری 4800 میگاواٹ نیو کلیائی بجلی شامل ہیں ۔
 حکومت ہند نے22-2021 کے آخر تک قابل تجدید ذرائع سے175000 میگاواٹ نصب شدہ صلاحیت حاصل کرنے کا ہدف مقرر کیا ہے ان میں100000 میگاواٹ شمسی بجلی،60000 میگاواٹ ہوا سے تیار کی جانے والی بجلی اور 10000 میگاواٹ بایو ماس کے ذریعہ اور 5000 میگاواٹ چھوٹے آبی ذرائع سے تیار کی جانےوالی بجلی شامل ہے۔
حکومت نے آلودگی سے پاک بجلی کی تیاری میں خود کفیل بننے کے مقصد سے اور کوئلے اورآلودگی پھیلانے والے دیگرعناصر سےپاک بجلی تیار کرنے والا ملک بننے کےلئے درج ذیل اقدامات کئے ہیں۔
 حکومت نے 2005 کی سطحوں سے 2030 تک اپنی مجموعی گھریلو پیداوار  کی اپنے گرین ہاؤس گیسوں  کے اخراج میں 33 سے ۳۵ فیصد تک کی کٹوتی کرنے کا عزم کیا ہے۔ اس کے علاوہ 2030 تک غیر قدرتی ایندھن پر مبنی وسائل سے اپنی مجموعی بجلی کی نصب شدہ صلاحیت کا تقریبا 40 فیصد حاصل کرنے کا عہد کیا ہے۔
 حرارتی بجلی تیار کرنےوالے پلانٹس مختلف اقدامات کر رہے ہیں، ان میں ساکت بجلی سے پریسیپیٹرز  ، فلو گیس کے ڈیسلفورائزیشن کی تنصیب کانظام وغیرہ شامل ہیں۔